*A határozati javaslat elfogadásához*

***egyszerű*** *többség szükséges,*

*a rendelet tervezet elfogadásához*

***az Mötv.50. §-a alapján minősített*** *többség szükséges,*

*az előterjesztés* ***nyilvános ülésen tárgyalható****!*

*140. számú előterjesztés*

Bátaszék Város Önkormányzat Képviselő-testületének 2023. október 25-én

16 órakor megtartandó ülésére

A városi piac tartásáról szóló 13/2004 (VI.4.) KTR számú rendelet felülvizsgálata

|  |
| --- |
| **Előterjesztő:** dr. Bozsolik Róbert polgármester**Készítette:** dr. Firle-Paksi Anna aljegyző **Törvényességi ellenőrzést végezte:** Takaróné dr. Mihó Beatrix mb. hatósági irodavezető**Tárgyalja:**Pénzügyi és Gazdasági Bizottság 2023.10.24. |

**Tisztelt Képviselő-testület!**

A piac engedélyeztetése és a helyi termelői piac bejelentésével kapcsolatosan a BÁT-KOM 2004. Kft, mint üzemeltetőtől érkezett jelzés alapján a hivatal felülvizsgálta Bátaszék Város Önkormányzat Képviselő-testületének a városi piac tartásáról szóló 13/2004 (VI.4.) KTR számú rendeletét.

A felülvizsgált rendelet 2004-ben került megalkotásra, melyet azóta 8 alkalommal módosítottak. Az elmúlt évtizedek gyakorlati tapasztalatainak, valamint a magasabb szintű jogszabálynak való megfelelés érdekében kérjük a rendelet új számon történő ismételt elfogadását a korábbi rendelet hatályon kívül helyezésével egyidejűleg.

A jelenleg hatályos rendelethez képest az alábbi jelentősebb módosítások kerültek átvezetésre a rendelet tervezet szövegében:

1. Önkormányzati rendelet megjelölése.
2. A rendelet **bevezető részében** a jogszabályi hivatkozások pontosítására volt szükség, ugyanis a korábbi hivatkozások már hatályon kívül helyezésre kerültek.
3. A **piac helye** között korábban csak egy hrsz. került megjelölésre, holott – a VP Helyi piac megnevezésű projekt megvalósítása következtében jelenleg három hrsz.-ot érint a piactér, valamint a piac épület.
4. A **piac nyitvatartási idejének módosítása** szükséges a gyakorlati tapasztalatok alapján: A korábbi szerda és szombati 5 órától 12 óráig megvalósuló nyitvatartás helyett az üzemeltető kezdeményezte a nyitvatartási idő módosítását a következőre: szerda és szombati napokon 6 órától 12 óráig.
5. A rendelet meghatározza az **üzemeltető feladatait,** **jogosultságait, kötelességeit.**
6. A **helyhasználati díjak (helypénzek)** korábban – jelen előterjesztés 1. mellékletét képező - határozati formában meghatározott mértéke a **rendelet tervezet 1. és 2. mellékletébe elhelyezett táblázat formájában került beépítésre** azzal a módosítással, hogy a **korábbi határozat nem szabályozta a napi helypénzek megállapításánál a kereskedők esetében az asztalon történő árusítást**, így annak díját a kistermelők asztalon történő árusításához viszonyítva javasoljuk meghatározásra, a következőképpen:

**A városi és helyi termelői piac alkalmi (napi) helyhasználatára megállapított helypénz**

|  |  |  |
| --- | --- | --- |
| Kereskedők esetében | asztalon történő árusításkor | 534,- Ft/m2/alkalom |
| burkolaton történő árusításkor | 310,- Ft/m2/alkalom |
| Őstermelők/kistermelők esetében | asztalon történő árusításkor | 155,- Ft/fm/alkalom |
| burkolaton történő árusításkor | 90,- Ft/m2/alkalom |

1. A helyhasználati díjak (helypénzek) korábban – jelen előterjesztés 1. mellékletét képező - határozati formában meghatározott mértéke a rendelet tervezet 1. és 2. mellékletébe elhelyezett táblázat formájában került beépítésre (áfa nélkül) azzal a módosítással, hogy a korábbi határozat nem szabályozta a **negyedéves helypénzek megállapításánál** **az őstermelőkre/kistermelőkre vonatkozó kedvezményes árusítást** lehetőségét, így annak díját a kereskedők negyedéves helypénzéhez viszonyítva javasoljuk meghatározásra, a következőképpen:

**A városi és helyi termelői piac tartós helyhasználatára (negyedéves) megállapított helypénz**

|  |  |  |
| --- | --- | --- |
| kereskedők esetében | burkolaton történő árusításkor | 6220,- Ft/m2/negyedév |
| őstermelők/kistermelők esetében | burkolaton történő árusításkor | 1806,- Ft/m2/negyedév |

A rendelet elfogadása esetén alkalmazandó jogszabályi háttér, melyre figyelemmel kell lenni:

A Magyarország gazdasági stabilitásáról szóló 2011. évi CXCIV. törvény 32. §-a szerintfizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály kihirdetése és hatálybalépése között legalább 30 napnak el kell telnie.

A rendelet-tervezet a fenti jogszabály, valamint a jogszabályszerkesztésről szóló 61/2009. (XII. 14.) IRM rendelet szabályai szerint kerültek beterjesztésre a Képviselő-testület elé.

Kérjük a T. Képviselő-testületet a rendelet-tervezetet, valamint a beterjesztett határozati javaslatot szíveskedjen elfogadni.

**H a t á r o z a t i j a v a s l a t:**

**a városi piaci helypénzek díjainak megállapításáról szóló 137/2011. (XII.15.) önkormányzati határozat hatályon kívül helyezésére**

Bátaszék Város Önkormányzatának Képviselő-testülete a városi piaci helypénzek díjainak megállapításáról szóló 137/2011. (XII.15.)önkormányzati határozatát 2023. december 1. napjával hatályon kívül helyezi.

*Határidő:* azonnal

*Felelős:* dr. Firle-Paksi Anna aljegyző

(határozat megküldéséért)

*Határozatról értesül:* BÁT-KOM 2004. Kft.

 KÖH Városüzemeltetési Iroda

 KÖH Pénzügyi Iroda

 Irattár

**INDOKOLÁS**

**A városi piac és helyi termelői piac tartásáról szóló**

**önkormányzati rendelet megalkotásához**

**Általános indokolás**

Az új rendelet megalkotásának szükségességét indokolja: a rendelkezések pontosítása a gyakorlati tapasztalatok alapján, a jogszabály megalkotása óta (2004) bekövetkezett jogszabályváltozások.

**Részletes indokolás**

**Az 1. §-hoz:** A rendelet hatályát határozza meg.

**A 2. §-hoz:** Értelmező rendelkezéseket tartalmaz.

**A 3. §-hoz:** Meghatározza a piac és a helyi termelői piac helyszíneit.

**A 4. §-hoz:** A piac és a helyi termelői piac nyitvatartásával kapcsolatos szabályokat határozza meg.

**Az 5. §-hoz:** Az illemhely biztosításáról rendelkezik.

**A 6. §-hoz:** Az üzemeltető feladatait határozza meg.

**A 7. §-hoz:** Beszámolási kötelezettséget ír elő az üzemeltetőnek.

**A 8–10. §-hoz:** A helyhasználati díjakat határozza meg,

**A 11–14. §-hoz:** A piac működési rendjéhez kapcsolódó fenntartói szabályokat határozza meg.

**A 15. §-hoz:** Korábbi rendeletre vonatkozó hatályon kívül helyező rendelkezést tartalmaz.

**A 16. §-hoz:** Hatályba léptető rendelkezést tartalmaz.

**Az 1. melléklethez:** A városi és helyi termelői piac alkalmi használatára vonatkozó helypénzek mértékéről rendelkezik.

**A 2. melléklethez:** A városi és helyi termelői piac tartós használatára vonatkozó helypénz mértékéről rendelkezik.

***HATÁSVIZSGÁLAT***

**A városi piac és helyi termelői piac tartásáról szóló önkormányzati rendelet-tervezethez**

**Társadalmi hatása:** kistermelőkre/őstermelőkre vonatkozónegyedéves helypénz, mint díjkedvezmény a helyi termelői piac élénkítését szolgálhatja.

**Gazdasági hatása:** kistermelőkre/őstermelőkre vonatkozónegyedéves helypénz, mint díjkedvezmény a helyi termelői piac élénkítését szolgálhatja.

**Költségvetési hatása:** nincs

**Környezeti és egészségügyi következmények:** nincs

**Adminisztratív terheket befolyásoló hatása:** nincs

**A jogszabály megalkotásának szükségessége:** a korábbi rendelet rendelkezéseinek pontosítása szükséges a gyakorlati tapasztalatok és az időközben bekövetkezett jogszabályváltozások következtében.

**A jogalkotás elmaradásának következményei:** a kormányhivatal törvényességi felhívással élhet.

**A jogszabály alkalmazásához szükséges személyi, szervezeti, tárgyi és pénzügyi feltételek:** plusz feltételek biztosítására nincs szükség.

**Véleményeztetés:** Pénzügyi és Gazdasági Bizottság véleményezi.